# EGYÜTTMŰKÖDÉSI MEGÁLLAPODÁS

amely létrejött *egyrészről:*

Név: **Széchenyi István Egyetem**

Székhely: **9026 Győr, Egyetem tér 1.**

Telefon: **96/503-400**E-mail: **sze@sze.hu**

Adószám: **15308902-2-08**

Intézményi azonosító szám: **FI38696**

Képviseletére jogosult személy: **Dr. Földesi Péter, *rektor***

Szakmai gyakorlatért felelős személy a Gépészmérnöki, Informatikai és Villamosmérnöki Karon az Ipari kapcsolatokért felelős dékánhelyettes, Dr. Kovács János.

(a továbbiakban: *Egyetem*);

*másrészről:*

Név: **Magyar Mérnökhallgatók Egyesülete (IAESTE Hungary)**

Székhely:

Telefon:

E-mail:

Adószám:

Nyilvántartási szám:

Képviseletére jogosult személy:

(a továbbiakban: *IAESTE Hungary*)

között, az alábbiak szerint.

***Az együttműködési megállapodás célja:*** a 230/2012. (VIII. 28.) Korm. rendelet előírásai szerinti szakmai gyakorlat biztosítása az Egyetem hallgatói számára.

***A szakmai gyakorlat helyszíne:***  Külföldi gyakorlóhely

***A szakmai gyakorlat időtartama***

1. Gazdaságinformatikus BSc, Gépészmérnöki BSc, Mechatronikai mérnöki BSc, Mérnökinformatikus BSc, Villamosmérnöki BSc szakos hallgatók esetén 6 hét, Műszaki szakoktató BSc szakos hallgatók esetén 12 hét. A szakmai gyakorlaton részt vevő hallgatók munkaideje hetente 40 óra.
2. Gazdasági informatika MSc, Mechatronikai mérnöki MSc, Mérnökinformatikus MSc, Gépészmérnöki MSc, Villamosmérnöki MSc képzésben résztvevő hallgatóknak 4 hét. A szakmai gyakorlaton részt vevő hallgatók munkaideje hetente 40 óra.

***A gyakorlat szakmai felelősei***

* Az Egyetem részéről: Dr. Kovács János, Ipari kapcsolatokért felelős dékánhelyettes, és specializációnként egy szervező ügyintéző (A Gépészmérnöki, Informatikai és Villamosmérnöki Karának érvényes ***Szakmai gyakorlatok eljárásrendje*** 1. számú melléklete szerint)
* Az IAESTE Hungary részéről:

***Szakmai gyakorlat díjazása és a külföldi kiutazás megszervezése***

1. Az IAESTE Hungary tartja a kapcsolatot a külföldi szakmai gyakorlatra kiutazó és ott szakmai gyakorlatot végző Hallgatóval, vállalja a Hallgató kiutazásával, kiérkezésével, foglalkoztatásával és hazautazásával járó összes ügyintézést, gondoskodik a diák külföldi fogadásáról és szállásáról, valamint a szakmai gyakorlat idejére vonatkozó külföldi megélhetéséhez szükséges forrásoknak legalább az adott ország helyi törvényei által meghatározott létminimumot meghaladó szintű biztosításáról, ezen kívül gondoskodik kísérő biztosításáról az első napon a külföldi gyakorlóhelyre.
2. Az IAESTE Hungary vállalja, hogy a külföldi szakmai gyakorlaton tartózkodó Hallgató rendelkezésére áll kint tartózkodása alatt a mindennapi felmerülő problémák megoldására, illetve kulturális és szabadidős programok szervezésével hozzájárul ahhoz, hogy a Hallgató minél inkább megismerkedhessen a külföldi ország kultúrájával.

***Az Egyetem jogai és kötelezettségei***

Az Egyetem felelős a hallgatók teljes képzéséért, valamint a képzés részét képező szakmai gyakorlatért.

Az Egyetem vállalja

1. a szakmai gyakorlat megszervezését az IAESTE Hungary-val;
2. a szakmai gyakorlathoz szükséges adatok, információk IAESTE Hungary számára történő megküldését;
3. a szakmai készségek, képességek komplex fejlesztési folyamatában az IAESTE Hungary értékelése alapján a gyakorlati kompetenciák értékelését.

***Az IAESTE Hungary jogai és kötelezettségei***

Az IAESTE Hungary vállalja:

1. a 230/2012. (VIII. 28.) Korm. rendelet 18. § szerinti hallgatói munkaszerződés megkötését a szakmai gyakorlatot teljesítő hallgatókkal;
2. a hallgatóknak a tanulmányaiknak megfelelő szakterületen történő foglalkoztatást;
3. a szakmai gyakorlat folytatásához szükséges hely, eszköz, illetve védőfelszerelés biztosítását;
4. a szakmai gyakorlati tevékenység szakmai felügyeletének és irányításának megszervezését;
5. a hallgatóknak a szakmai gyakorlat során elsajátított szakmai tudásának, kompetenciáinak írásban történő értékelését, és az értékelés megküldését az Egyetem számára;

***Záró rendelkezések***

Jelen együttműködési megállapodás határozatlan időre jön létre, és az aláírás napján lép hatályba.

Jelen megállapodás megszűnik:

1. a felek valamelyike általi felmondással, 60 napos felmondási idő mellett;
2. valamely fél jogutód nélküli megszűnése esetén.

A Felek a megállapodás tartalmát megismerték, és azt, mint akaratukkal mindenben megegyezőt írták alá.

Kelt:

|  |  |
| --- | --- |
| ……………………………………………………Dr. Kuczmann Miklósdékán, Gépészmérnöki, Informatikai és Villamosmérnöki Karaz Egyetem képviseletében | ……………………………………………………(név)(beosztás)a Magyar Mérnökhallgatók Egyesülete(IAESTE Hungary) képviseletében |